Hans H. Skei

Hans Hanssen Skei  (født 1945)  er professor emeritus i litteraturvitenskap ved Universitetet i Oslo (UiO). 

Han er født i Dønna på Helgeland og tok examen artium ved Orkdal landsgymnas. Han ble magister (mag.art.) i allmenn litteraturvitenskap ved UiO i 1972 og tok doktorgraden (dr.philos.) i 1980 med en avhandling om William Faulkners novelleforfatterskap med tittelen  A study of William Faulkner's short stories with special emphasis on the period 1928-1932. I perioden 1985–90 var han førsteamanuensis. Han var professor i litteraturvitenskap ved UiO fra 1990 til 2014.80 års omtale i Aftenposten 20. aug. 2025

Han har oversatt en rekke bøker til norsk, og er i denne sammenhengen særlig kjent for sine oversettelser av William Faulkner. Han har utgitt flere litteraturvitenskapelige bøker og virket som litteraturanmelder i Dag og Tid og Aftenposten.

Han var medredaktør for Norsk litterær årbok 1989-2003 og er norsk redaktør for Nordisk Tidsskrift fra 2002.  Han har vært styreleder i Dag og Tid, leder av Det norske språk- og litteraturselskap og president i Rivertonklubben. 

Han mottok Dalgards kritikarpris i 2011 og Rivertonklubbens ærespris i 2019.

Han er medlem av Det Norske Videnskaps-Akademi fra 1994.  

Referanser

 Eksterne lenker  

Kategori:Norske litteraturprofessorer
Kategori:Professorer ved Universitetet i Oslo
Kategori:Norske oversettere
Kategori:Norske sakprosaforfattere
Kategori:Medlemmer av Det Norske Videnskaps-Akademi
Kategori:Fagansvarlige i Store norske leksikon
Kategori:Personer fra Dønna kommune